[{"text_idx": "#000000", "text": "Rydym wedi cael ein dewis gan Ofcom i ddarparu sgiliau llythrennedd cyfryngau ar-lein i bobl ifanc ym Mlaenau Gwent."}, {"text_idx": "#000001", "text": "Byddem yn cyfuno ein profiad helaeth mewn cynllunio gwasanaeth a chyd-gynllunio, ymchwil a gwaith ieuenctid, i gyflwyno ymyriadau llythrennedd cyfryngau ar-lein i bobl ifanc gyda phobl ifanc, fel rhan o raglen Gwneud Synnwyr o\u2019r Cyfryngau Ofcom. Byddem yn cydweithio a\u0302 BGC Cymru a Gwasanaeth Ieuenctid Blaenau Gwent."}, {"text_idx": "#000002", "text": "Yr hyn rydym yn gwneud"}, {"text_idx": "#000003", "text": "Wrth ddefnyddio\u2019r fethodoleg cynllunio gwasanaeth, rydym yn casglu mewnwelediadau i ymddygiad, gwybodaeth, a phryderon ar-lein pobl ifanc, gan ddefnyddio sesiynau ar-lein ac wyneb i wyneb i adnabod unrhyw fylchau yn eu hanghenion llythrennedd cyfryngau."}, {"text_idx": "#000004", "text": "I gyfarfod yr anghenion yma, gan ddefnyddio\u2019r darganfyddiadau casglwyd, byddem yn cyd-gynllunio gweithgareddau a gweithdai addysgiadol gyda phobl ifanc ar gyfer pobl ifanc."}, {"text_idx": "#000005", "text": "Bydd pobl ifanc yn ein helpu i berffeithio a phrofi\u2019r ymyriadau yma, i sicrhau eu bod yn ffitio gyda\u2019r canlyniadau llythrennedd cyfryngau dymunol ac yn gweddu\u2019r gynulleidfa targed."}, {"text_idx": "#000006", "text": "Bydd gwerthuso ac iteru parhaol yn gwella\u2019r ymyriadau yma."}, {"text_idx": "#000007", "text": "Yn olaf, bydd y gweithgareddau a gweithdai yma sydd wedi\u2019u mireinio, yn cael eu cynnal ledled Blaenau Gwent i ddarparu cefnogaeth llythrennedd cyfryngau ar-lein i bobl ifanc. Bydd ProMo yn dogfennu\u2019r broses datblygu, yn gwerthuso, yn rhannu adnoddau, ac yn rhannu\u2019r rhain trwy ein rhwydweithiau a\u2019n presenoldeb cyfryngau cymdeithasol."}, {"text_idx": "#000009", "text": "Byddem yn ymateb at yr anghenion a\u2019r heriau penodol sydd yn wynebu pobl ifanc ym Mlaenau Gwent pan ddaw at lythrennedd cyfryngau ar-lein; yn eu grymuso nhw (a gweithwyr proffesiynol) gyda\u2019r sgiliau a\u2019r gefnogaeth sydd ei angen i wella\u2019u profiadau digidol, hyrwyddo ymddygiad ar-lein diogel a chyfrifol, a llywio\u2019r dirwedd ddigidol yn effeithiol."}, {"text_idx": "#000010", "text": "Bydd cynnwys pobl ifanc yn y broses cyd-gynllunio yn eu grymuso, ond hefyd bydd yn cyfrannu tuag at gorff ehangach o waith Ofcom yn asesu ac yn gwerthuso cynlluniau llythrennedd cyfryngau ac yn rhannu ymarfer gorau ar draws y sector."}, {"text_idx": "#000012", "text": "Interested in working with us? Why not get in touch."}]